ทิสโก้เชียร์จีนเอเชีย 4กองทุนกำไรใกล้เป้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บลจ.ทิสโก้ มั่นใจ 4 กองทุนทริกเกอร์ลุยหุ้นจีนและเอเชีย กำไรเข้าเป้า 15% ในเดือนนี้
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า ปัจจุบันกองทริกเกอร์ของ บลจ.ทิสโก้ ได้แก่ กองทุนเปิดทิสโก้ ไชน่า ทริกเกอร์ 15% กองที่ 1 และ 2 และกองทุนเปิด ทิสโก้ เอเชีย ลีดเดอร์ ทริกเกอร์ 15% กองที่ 1 และ 2 ขณะนี้ทั้ง 4 กองทุน สามารถสร้างผลตอบแทนใกล้ถึงจุดเป้าหมายที่ตั้งไว้ คือ 15% หรือมีมูลค่าสินทรัพย์สุทธิต่อหน่วย (NAV) เท่ากับ 11.5 บาท 
“ทิสโก้มีมุมมองที่เป็นบวกต่อตลาดหุ้นเอเชียและหุ้นจีนมาโดยตลอด โดยเฉพาะปีนี้ออกกองทุนทริกเกอร์ 4 กอง ซึ่งขณะนี้หน่วยลงทุนทั้ง 4 กองทุน ปรับตัวเพิ่มขึ้นมากว่า 11% โดยเฉลี่ยเหลืออีกเพียง 34% ก็จะเข้าเป้า คาดว่าน่าจะเห็นในเดือนนี้ ถ้าเงินลงทุนยังเข้าต่อเนื่อง” นายธีรนาถ กล่าว
อย่างไรก็ตาม แม้ว่าเงินบาทจะมีทิศทางแข็งค่าขึ้น แต่ไม่น่ามากนัก เพราะตอนนี้แข็งค่าเร็วที่สุดในเอเชียล่วงหน้าประเทศอื่นๆ ไปมากแล้ว และคิดว่าผลตอบแทนจากตลาดหุ้นเอเชียน่าจะมากพอและคุ้มค่าความเสี่ยงเรื่องค่าเงิน